TALLINNA LINNALE KUULUVA EHITISE PINNA

KASUTUSSE ANDMISE ÜÜRILEPING

Nr 3-25-13557/9
Tallinn
as, kuupäev digiallkirjas
Tallinna linn, keda esindab Haabersti Linnaosa Valitsus linnaosa vanem Oleg Siljanov isikus (edaspidi: kasutusse andja) ning Maxima Eesti OÜ (edaspidi: kasutusse võtja), keda esindab, Jaanika Terasmaa müügi- ja turundusosakonna juht (edaspidi: kasutusse võtja), (edaspidi mõlemad koos: pooled), sõlmivad tuginedes Tallinna Linnavolikogu 19.04.2018 määruse nr 9 „Välireklaami ja teabe paigaldamise kord“ § 32 lg 1 p 1, § 35, Tallinna Linnavalitsuse 21.11.2018 määruse nr 39 „Ehitise pinna reklaami või teabe eksponeerimiseks otsustuskorras kasutusse andmisel kohaldatava tasu miinimummäärad (alghinnad)“ § 1 lg 1 p 2 ja Haabersti linnaosa vanema 30.12.2025  korraldusele nr 2-25-13557/8 käesoleva lepingu (edaspidi: leping) alljärgnevas:
1. Lepingu ese
1.1 Lepingu ese on järgmine Tallinna linnale kui avalik-õiguslikule juriidilisele isikule kuuluva ehitise osa: haljasala asukohaga Kotermaa 2, katastritunnus 78401:101:5957, Haabersti linnaosa, Tallinn, Harju maakond. 
1.2 Lepingu ese on osa ehitisest, mis kuulub linnavara hulka Tallinna Linnavolikogu 13. juuni 2013 määrusega nr 31 kehtestatud linnavara valitsemise korra tähenduses ja selle valitseja on Tallinna Keskkonna- ja Kommunaalamet.

2. Lepingu eseme kasutusotstarve
2.1 Pooled on leppinud kokku, et kasutusse võtja paigutab lepingu esemele tahvli tugipostil. Teabekandja mõõdud on 3,1 m, laius 2,8 m ja sügavus 0,1 m.

2.2 Paigaldatav teabekandja peab olema projekteeritud ja ehitatud vastavalt kehtivatele tehnilistele nõuetele ja ohutuseeskirjadele ning teabekandja paigaldamisel peab järgima eelpool nimetatud nõudeid.
2.3 Teabekandjale on omistatud ID-number 112225016
3. Lepingu tähtaeg
3.1 Lepingu kehtivuse periood on 01.01.2026 kuni 31.12.2028.
4. Poolte avaldused
4.1 Kasutusse andja kinnitab, et:
4.1.1 lepingu ese kuulub Tallinna linnale kui avalik-õiguslikule juriidilisele isikule;

4.1.2 lepingu esemel ei ole temale teadaolevalt mingeid varjatud puudusi või vigu, mis takistavad lepingu eseme punktis 2 näidatud otstarbel kasutamist;
4.1.3 lepingu sõlmimise aluseks on Haabersti linnaosa vanema 30.12.2025  korraldus nr 2-25-13557/8, milles näidatud tingimused on lepingu sõlmimisel kohustuslikud ja lepingu tingimusi võib muuta üksnes pärast nimetatud korralduse muutmist;
4.1.4 lepingu ese ei ole vajalik linna valitsemiseks ega kohaliku omavalitsuse ülesannete täitmiseks.

4.2 Kasutusse võtja kinnitab, et:
4.2.1 ta on lepingu eseme üle vaadanud ja on visuaalse vaatluse teel teadlik selle seisukorrast ning ei oma selles osas kasutusse andjale mingeid pretensioone;
4.2.2 ta on tutvunud lepingu sõlmimise aluseks oleva linnaosa vanema korraldusega ja on nõus, et lepingu tingimusi saab muuta üksnes nimetatud korralduse muutmise korral;
4.2.3 tema poolt lepingu esemele paigutatav välireklaam ja selle kandjad vastavad Tallinna Linnavalitsuse poolt kehtestatud välireklaamkandjate paigutuse ja kujunduse põhimõtetele;
4.2.4 temapoolne lepingu eseme kasutamine ei takista ehitise otstarbekohast kasutamist ega muuda võimatuks või oluliselt raskendatuks ehitise valitseja õiguste teostamist;
4.2.5 ta omab piisavalt materiaalseid vahendeid ja muid ressursse lepinguga võetavate kohustuste täitmiseks.
5. Üür
5.1 Üüri tasu suurus on 112 eurot kalendrikuus.
5.2 Üür tasutakse vastavalt kasutusse andja poolt esitatud arvele.
5.3 Kui üürnik ei tasu arveid tähtaegselt, on üürileandjal õigus nõuda ja üürnikul kohustus

maksta viivist 0,05% tasumata summalt iga tasumisega viivitatud kalendripäeva eest.
6. Kasutusse andja õigused ja kohustused
6.1 Kasutusse andjal on õigus:
6.1.1 kontrollida takistamatult lepingu tingimuste täitmist lepingu eseme ülevaatuse teel, mille kohta ta koostab protokolli;
6.1.2 esitada kasutusse võtja poolse lepingurikkumise avastamise korral kasutusse võtjale nõue lepingurikkumise lõpetamiseks ja kohustuse täitmiseks;
6.1.3 reklaamiseaduse rikkumise korral teha kasutusse võtjale kohustuslik ettekirjutus reklaamiseaduse § 30 alusel;
6.1.4 teisaldada juhul, kui kasutusse võtja ei täida punktis 7.2.5 nimetatud kohustust, lepingu esemel asuvad objektid (eelkõige teabekandja, kinnis ja/või välireklaam) ning korrastada lepingu ese ning esitada nõue selleks tehtud mõistlike kulutuste hüvitamise kohta;
6.1.5 seaduses või lepingus sätestatud aluse esinemise korral leping erakorraliselt üles öelda.
6.2 Kasutusse andja kohustub:
6.2.1 mitte andma kolmandale isikule õigust kasutada lepingu kehtivuse ajal lepingu eset punktis 2 näidatud otstarbel või sellega sarnaselt.
7. Kasutusse võtja õigused ja kohustused
7.1 Kasutusse võtjal on õigus:
7.1.1 tutvuda kasutusse andja poolt koostatava punktis 6.1.1 nimetatud protokolliga, anda protokolli kohta suulisi ja kirjalikke seletusi ning nõuda oma kirjaliku seletuse lisamist protokolli juurde;
7.1.2 esitada kasutusse andja poolt koostatud punktis 6.1.3 nimetatud ettekirjutuse kohta kirjalik vastulause ettekirjutuses näidatud tähtaja jooksul ja taotleda ettekirjutuse tühistamist;
7.1.3 tutvuda kasutusse andja asukohas Tallinna Linnavolikogu ja Tallinna Linnavalitsuse kõigi õigusaktidega, mis on puutumuses lepinguga ning saada neist tasuta väljatrükke või ärakirju.
7.2 Kasutusse võtja kohustub:
7.2.1 kasutama lepingu eset vaid punktis 2 näidatud otstarbel ja järgima muid lepingu tingimusi, sealhulgas lisatingimusi (p 11);
7.2.2 mitte andma oma lepingujärgseid õigusi ja kohustusi üle kolmandatele isikutele;
7.2.3 järgima kasutusse andja poolseid nõudeid lepingurikkumise lõpetamiseks ja täitma tema suhtes reklaamiseaduse rikkumise tõttu tehtud ettekirjutusi;
7.2.4 hoidma lepingu esemele paigaldatud välireklaami, teabekandjat ja/või välireklaami paigaldamiseks vajalikku kinnist korras ja kandma sellest tulenevaid kulutusi; sealhulgas puhastama teabekandjat regulaarselt, asendama pöördumatult rikutud teabekandja kolme (3) päeva jooksul vastavast asjaolust teadasaamisest, teostama teabekandja seisukorra üle jooksvat järelevalvet vähemalt üks (1) kord päevas;
7.2.5 vabastama lepingu lõppemisel või erakorralisel ülesütlemisel lepingu eseme viivitamatult, korrastama selle enda kulul (kõrvaldama välireklaami ja/või kinnise paigaldamisest või lepingu esemele kandmisest tulenevad füüsilised tagajärjed) ja tagastama lepingu eseme samas seisukorras, kui see oli kasutusse saamisel, arvestades harilikku kulumist;
7.2.6 hüvitama kasutusse andja poolt tehtud mõistlikud kulutused, mida viimane kannab juhul, kui kasutusse võtja ei täida punktis 7.2.5 nimetatud kohustust.
8. Lepingu tingimuste muutmine
8.1 Lepingu sõlmimise aluseks olevas linnaosa vanema korralduses toodud tingimused on lepingu suhtes määravad. Linnaosa vanema korralduses näidatud tingimuste ja lepingu tingimuste vastuolu korral kehtivad linnaosa vanema korralduses näidatud tingimused. Lepingu tingimusi võib muuta üksnes pärast linnaosa vanema korralduse muutmist.
9. Lepingu lõppemine ja ülesütlemine
9.1 Leping lõpeb punktis 3 märgitud tähtaja möödumisel. Kui punktis 3 märgitud tähtaja möödumisel on lepingu ese punktis 7.2.5 sätestatu vastaselt kasutusse võtja valduses, ei muutu leping seeläbi tähtajatuks.
9.2 Kasutusse võtjal on õigus leping erakorraliselt üles öelda:
9.2.1 kui kasutusse võtjast olenemata põhjustel teostatavate avarii- või remonditööde, mis ei olnud lepingu sõlmimisel teada, tõttu on lepingu eseme punktis 2 näidatud otstarbekohane kasutamine takistatud järjestikku kolm (3) kalendripäeva või enam ja kasutusse andja ei ole takistust kõrvaldanud temale antud mõistliku tähtaja jooksul - teatades sellest kasutusse andjale ette vähemalt kolm (3) kalendripäeva;
9.2.2 muul juhul - etteteatamistähtajaga vähemalt kolm (3) kalendripäeva.
9.3 Kasutusse andjal on õigus leping erakorraliselt üles öelda, teatades sellest kasutusse võtjale ette vähemalt kolm (3) kalendripäeva, juhul kui:
9.3.1 kasutusse võtja on oluliselt või korduvalt rikkunud lepingu tingimusi;
9.3.2 erakorraline ülesütlemine on möödapääsmatu kohalikule omavalitsusele seadusest tulenevate kohustuste täitmiseks, sealhulgas planeeringu elluviimiseks.
9.4 Poolte kokkuleppel võib lepingu ennetähtaegselt lõpetada mistahes põhjusel ja ajal.
10. Teated
10.1 Pooltevahelised lepinguga seotud teated vormistatakse kirjalikult, välja arvatud juhul, kui sellised teated on informatiivse iseloomuga, mille edastamine teisele poolele ei too kaasa õiguslikke tagajärgi.
11. Lepingu lisatingimused
11.1 Kasutusse võtja kohustab täitma Heakorraeeskirja.
11.2 Juhul, kui kasutusse võtja soovib lisatingimusena sätestatud kohustuse täitmiseks sõlmida  lepingu kolmanda isikuga, kohustub kasutusse võtja vastava lepingu kooskõlastama kasutusse andjaga. Kooskõlastus loetakse antuks, kui see on vormistatud haldusaktina.
12. Lõppsätted
12.1 Pooled ei vastuta lepingu mittetäitmise eest, kui lepingu täitmine on võimatu vääramatu  jõu tõttu. Vääramatu jõu all mõeldakse sündmusi, mida pooled ei saa mõjutada ja mille tekkimise eest nad ei vastuta, nagu  loodusõnnetused, sõda, streik, panga moratoorium jm taoline. Pool, kes ei saa oma lepingulisi kohustusi täita vääramatu jõu tõttu, on kohustatud sellest teisele poolele viivitamatult teatama.
12.2 Lepingu täitmise käigus tekkinud pooltevahelised vaidlused lahendatakse läbirääkimiste teel Eesti Vabariigi ja Tallinna linna õigusaktide alusel. Kui läbirääkimiste tulemusena vaidlust ei lahendata, allub vaidlus Harju Maakohtule.
12.3 Poolte esindajad kinnitavad, et lepingu tekst on neile arusaadav, nad on sellega ning lepingu täitmist reguleerivate õigusaktidega piisava põhjalikkusega tutvunud ja lepingu sisu vastab poolte tegelikule tahtele. 

